CELEX: 32013R0386
Language: sk
Date: 2013-04-22 00:00:00
Title: Vykonávacie nariadenie Komisie (EÚ) č. 386/2013 z  22. apríla 2013 o zatriedení určitého tovaru do kombinovanej nomenklatúry

27.4.2013   
            
            
               SK
            
            
               Úradný vestník Európskej únie
            
            
               L 117/12
            
         VYKONÁVACIE NARIADENIE KOMISIE (EÚ) č. 386/2013
   z 22. apríla 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. apríla 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok pozostáva z 20 μg až 5 mg rekombinantného ľudského glykoproteínu (laminínu) vo vodnom skladovacom tlmivom roztoku.
                  Výrobok je určený na povrchovú úpravu nádob používaných na kultiváciu buniek. Slúži ako matica na kultiváciu kmeňových buniek tým, že vylepšuje povrch takýchto nádob, na ktorý sa bunky môžu prichytiť.
                  Výrobok neposkytuje výživu pre kmeňové bunky a má sa používať v kombinácii so živnou pôdou, aby sa kmeňové bunky mohli udržiavať alebo rásť.
               
               
                  3504 00 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3504 00 a 3504 00 90.
                  Keďže výrobok slúži iba ako matica na kultiváciu kmeňových buniek a má sa používať v kombinácii so živnou pôdou, nemôže sa považovať za pripravenú živnú pôdu položky 3821 (pozri aj vysvetlivky k harmonizovanému systému k položke 3821, vylúčenia).
                  Zatriedenie výrobku do položky 3822 je vylúčené, pretože sa nepoužíva na vyhodnocovanie fyzikálnych, biofyzikálnych alebo biochemických procesov či v analytických reakciách (pozri aj vysvetlivky k harmonizovanému systému k položke 3822, prvý odsek).
                  Laminíny sú ostatné proteínové látky položky 3504, na ktoré sa nevzťahuje špecifickejšia položka [pozri aj vysvetlivky k harmonizovanému systému k položke 3504, (B)].
                  Výrobok sa preto má zatriediť do položky 3504 ako ostatné proteínové látky.